Ilbieraħ, għall-ħabta tad-disgħa u kwart ta' filgħaxija, seħħet serqa minn ħanut fi Triq Għajn Dwieli, Raħal Ġdid. Il-Pulizija marret fuq il-post fejn minn stħarriġ preliminari jidher li żewġt irġiel mgħammdin u armati b'armi tan-nar, daħlu fil-ħanut u talbu l-flus lill-kaxxiera u klijent li kien fil-ħanut fil-ħin tas-serqa. Iż-żewġt irġiel ħarbu minn fuq il-post wara li serqu ammont ta' flus kontanti. Il-klijent li hu raġel ta' 26 sena residenti l-Kalkara ġie iċċertifikat bi ġrieħi ħfief minn tabib miċ-Ċentru tas-Saħħa ta' Raħal Ġdid, filwaqt li l-kaxxiera u ħaddiem ieħor li kienu fil-ħanut ma sofrewx ġrieħi. Il-Pulizija għaddejja bit-tfittxija għall-ħallelin filwaqt li ġiet infurmata l-Maġistrat tal-Għassa Nadine Lia li fetħet inkjesta. L-investigazzjonijiet għadhom għaddejjin Ikkummenta